2003D0760 — HU — 10.04.2005 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (2003. október 15.) a Francia Polinéziából származó halászati termékek behozatalára vonatkozó különleges feltételek megállapításáról (az értesítés a C(2003) 3646. számú dokumentummal történt) (EGT vonatkozású szöveg) (2003/760/EK) (HL L 273, 24.10.2003, p.23)

Módosította:









▼B

A BIZOTTSÁG HATÁROZATA

(2003. október 15.)

a Francia Polinéziából származó halászati termékek behozatalára vonatkozó különleges feltételek megállapításáról

(az értesítés a C(2003) 3646. számú dokumentummal történt)

(EGT vonatkozású szöveg)

(2003/760/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 806/2003/EK rendelettel ( 1 ) módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre ( 2 ), és különösen annak 11. cikkére, mivel (1) A Bizottság egy szakértői csoportja ellenőrző látogatást tett Francia Polinézián a halászati termékek előállítása, tárolása és Közösségbe történő feladása körülményeinek ellenőrzése céljából. (2) A halászati termékek egészségügyi vizsgálatára és ellenőrzésére vonatkozó polinéz jogszabályok rendelkezései egyenértékűnek tekinthetők a 91/493/EGK irányelvben megállapítottakkal. (3) A „Département de la Qualité Alimentare et de l'Action Vétérinaire (DQAAV)” du Service du Développement Rural du Ministére de l'Agriculture et de l'Elevage képes a hatályban lévő jogszabályok alkalmazásának hatékony ellenőrzésére. (4) A DQAAV hivatalos biztosítékokat nyújtott a 91/493/EGK irányelv mellékletének V. fejezetében megállapított, különösen a halászati termékek ellenőrzésére vonatkozó szabályok betartásáról, valamint az említett irányelvben megállapítottakkal egyenértékű követelmények teljesítéséről. (5) Részletes rendelkezéseket kell megállapítani a 91/493/EGK irányelvvel összhangban a Francia Polinéziából a Közösségbe behozott halászati termékekre vonatkozóan. (6) Össze kell állítani az engedélyezett létesítmények, feldolgozó hajók és hűtőházak, illetve az engedélyezett fagyasztóhajók jegyzékét, amelyek felszerelése a 91/493/EGK irányelv 3. cikke (1) bekezdése a) pontjának i. alpontja szerinti egyes vízi járművek fedélzetén előállított halászati termékekre alkalmazandó higiéniai minimumszabályok megállapításáról szóló, 1992. június 16-i92/48/EGK irányelv ( 3 ) rendelkezéseivel összhangban állnak. E jegyzékek a DQAAV Bizottság számára adott jelentésén alapulnak. (7) E határozatot a közzétételét követő 45. naptól kell alkalmazni, megfelelő átmeneti időt biztosítva ezáltal. (8) (9) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével, mivel ELFOGADTA EZT A HATÁROZATOT:







▼M1

1. cikk

A „Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche” Francia Polinézia halászati és akvakultúra-termékeinek a 91/493/EGK irányelvben megfogalmazott követelményeknek való megfelelés ellenőrzésére és hitelesítésére kijelölt illetékes hatóság.

▼B

2. cikk

A Francia Polinéziáról származó halászati termékeknek a 3., 4. és 5. cikk követelményeinek kell megfelelniük.

3. cikk

(1) Minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, amely összhangban van az I. mellékletben meghatározott mintával és egyetlen lapból áll.

(2) A bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(3) A bizonyítványokon fel kell tüntetni a DQAAV képviselőjének nevét, beosztását és aláírását, valamint a DQAAV többi bejegyzéstől eltérő színű hivatalos pecsétjét.

4. cikk

A termékeknek a II. mellékletben felsorolt engedélyezett létesítményekből vagy feldolgozó hajókról, illetve hűtőházakból vagy fagyasztóhajókról kell származniuk.

5. cikk

A tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a „Francia Polinézia” szavakat és a származási létesítmény vagy feldolgozó hajó engedélyezési számát.

6. cikk

Ezt a határozatot 2003. december 8-tól kell alkalmazni.

7. cikk

Ennek a határozatnak a tagállamok a címzettjei.

▼M1









I. MELLÉKLET

EGÉSZSÉGÜGYI BIZONYÍTVÁNY

A FRANCIA POLINÉZIÁBÓL eredő, az Európai Közösségbe történő kivitelre szánt halászati termékek tekintetében a kéthéjú kagylók, a tüskésbőrűek, a zsákállatok és a tengeri haslábúak kivételével, bármilyen formában

▼B









II. MELLÉKLET







ENGEDÉLYEZETT LÉTESÍTMÉNYEK ÉS FELDOLGOZÓ HAJÓK JEGYZÉKE Szám Név Hely/régió Kategória 1002 PF Taura'a-Tua Punaauia/Tahiti FV 1004 PF Mauitahi Papehue Paea/Tahiti FV 1005 PF Vini-Vini VI Faa'a/Tahiti FV 1008 PF Moorea Rava'ai II Maharepa/Moorea FV 1009 PF Moana-Tae Mahina/Tahiti FV 1010 PF Fetu Ura Motu-uta/Tahiti FV 1011 PF Fetu Tea II Motu-uta/Tahiti FV 1012 PF Ihitua Papara/Tahiti FV 1014 PF Tamatia Fare/Huahine FV 1015 PF Oiseau des Íles Toahotu/Tahiti FV 1016 PF Arevamanu Toahotu/Tahiti FV 1017 PF Moorea Tautai Maharepa/Moorea FV 1019 PF Tahiti Island Fish Faaa/Tahiti PP 1021 PF Ava Iti Papeete/Tahiti FV 1022 PF Moorea Rava'ai III Maharepa/Moorea FV 1023 PF Zahiti Rava'ai Maharepa/Moorea FV 1024 PF Péche logistique Services Taravao/Tahiti PP Megjegyzés: FV Feldolgozóhajó PP Feldolgozó üzem